钦定古今图书集成/方舆汇编/职方典/第1128卷 > 汉阳府封建考 通志府志合载
## 钦定古今图书集成/方舆汇编/职方典/第1128卷 > 汉阳府封建考 通志府志合载

周

“郧公斗辛　，楚所封。” 郧，即今竟陵、汉阳、汉川、汉

安陆侯刘平　，楚思王子。孝平，元始元年封，八年免。安陆，时在汉阳之临嶂山。

汉阳亭侯蔡瑁　。瑁字德珪，襄阳人。少为曹操所知，后从刘表，为江夏郡竟陵太守、镇南将军。刘琮之败，操入瑁家，呼见妻子，遂仕魏，封汉阳亭侯。

南宋

安陆王子绥　，《通典》不载。

南齐

《安陆王子敬　》，武帝第五子。永明中封。明帝即位，使人袭杀之。

沌阳侯周盘龙

《安陆侯江祐　》，考城人。明帝即位，以佐命封县侯，为《东昏》所杀。

安陆侯缅　明帝之弟

梁

安陆王大春　　大宝元年封郡王侯景反时遇害。

沌阳侯李元直

沌阳侯李迁哲　，元直子，袭封。后周文帝略地山南，迁兵败降。父子皆县侯。

汉阳县侯胡颖　，吴兴人。以从军功封，谥曰“壮。” 汉阳县侯胡商　，颖子嗣封。

安陆侯晔　武帝弟始兴王憺季子。

安陆县侯李《庆绪　》，广汉人。

北齐

“《汉阳敬怀王高洽　》，《神武》第十五子。” 《天保》初封，盖寄爵也。

《汉阳王高敬德　洽之子》。

唐

汉阳郡王。坏　，蔡王安之子。武德初封。高祖使持币贻突厥颉利可汗，言和亲事。颉利始见坏，倨坏开说，示以厚币，乃大喜，改容加礼，因遣使随入，献名马。后复聘颉利，颉利谓其下曰：“前坏来，悔不少屈之，当使拜我。” 坏伺知之，既见颉利，即长揖。颉利怒，留不遣，坏意自若，不为屈。虏知不可劫，卒以礼遣使谕威德，始约不敢乱。后以事坐免，起为宜州刺史，薨。

汉阳王张柬之　，字孟符，襄阳人。中进士第，调清源丞。永昌元年，以贤良召，年七十馀矣，以谏与突厥和亲忤旨，出为合、蜀二州刺史，俄为荆州大都督府长史。长安中，武后谓狄仁杰曰：“安得一奇士用之？” 仁杰曰：“荆州长史张柬之，宰相材也。” 即召为洛州司马。后召拜同平章事，进凤阁侍郎。与袁恕己、敬晖、桓彦范、李多祚诛二张，立中宗，论功封汉阳郡公。韦后乱政，武三思谮柬之等于中宗，阳封柬之等为王，实罢其政事。俄贬泷州，忧愤卒，年八十二。景云元年，赠中书令，谥文贞。

甑山公郝处俊　，安陆人。仕高宗朝为司列少常伯，副李𪟝征高丽。师旋，论功封赏，未几，遂同东西台三品。上苦风眩甚，议使天后摄知国政。处俊曰：“天子理外后理内，天之道也。陛下奈何以高祖、太宗之天下，不传之子孙，而委之天后乎？” 上乃止。进为中书令。开曜元年，以为太子太保，罢政事，旋卒。

宋

汉东郡侯孟珙　，枣阳人。仕理宗朝，屡立战功。破武仙，下蔡州，灭金拒元，号为“名将。” 嘉熙元年，封随县男。四年，进子，又进汉东郡侯。

明

汉川王誉榛　，岷靖王第五子，嘉靖元年封。汉阳王鑨蕴　，楚王华奎子，崇祯初封，后袭世子位。张献忠陷武昌，被害。